Thoas Aetolus

Thoas (Graece Θόας) in fabulis Graecis est Andraemonis et Gorgae filius, Aetolorum rex, qui quadraginta naves ad Troiam duxitHomeri Ilias, II 644; Apollodori Bibliothecae epitome, 3, 12. Vel quindecim, ut in Hygini fabulis (97) dicitur..

Procus Helenae fuit, ut Hesiodus dicitCatalogi mulierum fragmentum 198 (Merkelbach — West).. In Iliade Pirum occiditIV 527—538. et bonum consilium Achivis datIlias XV.281-305.. Neptunus specie Thoantis indutus  Idomeneum alloquiturXIII 206—239.. In Odyssea Ulisses incognitus Eumaeo fabulam narrat, quomodo ille cum Thoante et Ulisse explorationem faceretOdyssea, XIV 499.. Ludorum, quae Achaei post mortem Achillis fecerant, particeps fuitQuinti Smyrnaei Posthomerica, IV 563—592. et in equo Troiano eratVergilii Aeneis, II 262, Quinti Smyrnaei Posthomerica, XII 341..

Post bellum ex Ilio Minervae imaginem extulit et domum advexit; Amphissae Pausanias eam viditDescriptio Graeciae, X 38, 5.. Filiam eius uxorem duxit UlissesApollodori Bibliothecae epitome 7, 40. Lycophron in Libyam et post in Illyriam a tempestatibus eum auferri dicit,Lycophronis Alexandra, 1012 cum scholiis. sed secundum Strabonem in  oppidum Bruttii venerat ibique habitabat.Strabonis Geographia, VI 1, 5..

Notae

Categoria:Heroes Belli Troiani
Categoria:Personae Iliadis
Categoria:Personae Odysseae
Categoria:Reges ficti